MUNICIPIUL CRAIOVA
CONSILIUL LOCAL AL MUNICIPIULUI CRAIOVA 
                                                                     HOTĂRÂREA NR.467
privind mandatarea reprezentantului Municipiului Craiova să voteze în Adunarea Generală a Asociaţilor S.C. Salubritate Craiova S.R.L. aprobarea cesiunii părților sociale deținute de către unitatea administrativ-teritorială Craiova
Consiliul Local al Municipiului Craiova, întrunit în şedinţa ordinară din 27.11.2025.


Având în vedere referatul de aprobare nr.389812/2025, raportul  nr.389817/2025 al Direcţiei Servicii Publice şi raportul de avizare nr.390168/2025 al Direcţiei Juridice, Asistenţă de Specialitate şi Contencios Administrativ, prin care se propune mandatarea reprezentantului Municipiului Craiova să voteze în Adunarea Generală a Asociaţilor S.C. Salubritate Craiova S.R.L. aprobarea cesiunii părților sociale deținute de către unitatea administrativ-teritorială Craiova și avizele nr.39/2025 al Comisiei I-Buget Finanţe, Studii, Prognoze şi Administrarea domeniului, nr.33/2025 al Comisiei III-Servicii Publice, Liberã Iniţiativã şi Relaţii Internaţionale şi nr.41/2025 al Comisiei V-Juridică, Administraţie Publică şi Drepturi Cetăţeneşti; 
În conformitate cu prevederile Legii serviciilor comunitare de utilităţi publice nr.51/2006, cu modificările și completările ulterioare, Legii nr. 31/1990 privind societăţile, republicată, cu modificările şi completările ulterioare și Legii nr.265/2022 privind registrul comerţului şi pentru modificarea şi completarea altor acte normative cu incidenţă asupra înregistrării în registrul comerţului, cu modificările și completările ulterioare; 
          În temeiul art.129 alin.2 lit. d, coroborat cu alin.7 lit. n, art.132, art.139 alin.3 lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;
HOTĂRĂŞTE:
Art.1. Se aprobă cedarea unei părți sociale către comuna Pielești, prin Consiliul  Local al Comunei Pielești, în valoare de 10 lei.

Art.2. Se aprobă cedarea unei părți sociale către comuna Isalnița  prin Consiliul  Local al Comunei Ișalnița, în valoare de 10 lei.

Art.3. Se aprobă diminuarea corespunzătoare a participației Municipiului Craiova la capitalul social al societății, în funcție de numărul de părți sociale cesionate, astfel încât structura finală a capitalului social să reflecte componența noilor asociați.

Art.4. Se aprobă alocarea de la bugetul local al municipiului Craiova a sumelor necesare pentru acoperirea valorii nominale a părților sociale ce vor fi cesionate, după caz.

Art.5. Se aprobă mandatarea reprezentantul Municipiului Craiova, dl. Ghiță Robert George, să aprobe  în Adunarea Generală a Asociaților S.C. Salubritate Craiova S.R.L.,  următoarele:

 a) cedarea unei părți sociale către comuna Pielești, prin Consiliul Local al Comunei Pielești, în valoare de 10 lei;
 b) cedarea unei părți sociale către comuna Isalnița, prin Consiliul Local al  Comunei Isalnita, cu o valoare nominală de 10 lei; 

             c) modificarea, în mod corespunzător, a actului constitutiv al societății.

Art.6. Se împuternicește reprezentantul Municipiului Craiova, dl. Ghiță Robert George, să semneze actul constitutiv modificat.
Art.7. Se împuternicește Primarul Municipiului Craiova, dna. Lia-Olguța Vasilescu, să semneze contractul de cesiune de părți sociale, conform anexei care face parte integrantă din prezenta hotărâre.
Art.8. Se împuternicește administratorul S.C. Salubritate Craiova S.R.L., dl. Mihai-Vlad Butari, să efectueze toate formalitățile legale pentru înregistrarea modificărilor la Oficiul Registrului Comerțului de pe lângă Tribunalul Dolj.
Art.9. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Servicii Publice, dl. Ghiță Robert George, dl. Mihai-Vlad Butari, S.C. Salubritate Craiova S.R.L., Consiliul  Local al Comunei Pielești şi Consiliul  Local al Comunei Ișalnița  vor aduce la îndeplinire prevederile prezentei hotărâri.

